ર૦૧૧-૧રમાં જ્યારે મોટા ભાગના અરબ દેશોમાં લોકતાંત્રિક જુવાળ જોવા મળ્યો ત્યારે શિયા ધાર્મિક નેતા શેખ ‌િનમ્ર બાકીર અલ ‌િનમ્રએ સાઉદી અરેબિયાના પૂર્વીય પ્રાંતમાં શિયા લઘુમતીઓ સહિત સમગ્ર સાઉદી જનતાના લોકતાંત્રિક અધિકારો વિરુદ્ધ અવાજ બુલંદ કર્યો હતો. તેમના અનુયાયીઓ અને સ્વયં તેમના વિરુદ્ધ પોતાના દેશના સરકારી માળખા કે સુરક્ષાદળો વિરુદ્ધ કોઇ હિંસક પ્રવૃત્તિમાં સંડોવાયેલા હોવાનો કોઇ પુરાવો નથી. તેમ છતાં આ વર્ષના આરંભમાં જ સાઉદી હકૂમતે ‌િનમ્ર અલ ‌િનમ્ર અને તેમના ત્રણ સાથીઓને ૪૩ અન્ય લોકો સાથે ફાંસી આપી દીધી. આ તમામ અલ કાયદાની નિકટ હોવાનું જાહેર કરવામાં આવ્યું, જોકે આ શિયા વિરોધી આતંકી સંગઠને દુનિયાભરમાં શિયા મસ્જિદો પર હુમલા કરાવ્યા છે અને વીણી વીણીને શિયા નેતાઓની હત્યા કરી છે.